 Daniel 9  Nafọ mbụ nke ọchịchị Darayọs nwa Ahazuirọs onye Midia, onye e mere eze ịchị alaeze ndị Kaldia;nafọ mbụ nke ọchịchị ya, mụ onwe m, Daniel, ghọtara site nakwụkwọ dị iche iche afọ ole Jeruselem ga-atọgbọrọ nefu, ya bụ, afọ iri asaa, nke Jehova gwara Jeremaya onye amụma okwu ya.M wee chee ihu m nebe Jehova bụ ezi Chineke nọ, ka m jiri ekpere na arịrịọ na ibu ọnụ na ákwà iru uju na ntụ chọọ ya.M wee malite ikpeku Jehova bụ Chineke m ekpere na ikwupụta mmehie m, sị:anyị emehiewo, mee ihe ọjọọ, meekwa ajọ omume ma nupụ isi; anyị ahapụwokwa ihe i nyere niwu na mkpebi ikpe gị.Anyị egeghịkwa ndị ohu gị bụ ndị amụma ntị, bụ ndị gwara ndị eze anyị, ndị isi anyị na nna nna anyị hà na ndị ala anyị niile okwu naha gị.Ọ bụ gị, Jehova, nwe ezi omume, ma ihere bụ nke anyị taa, ihere bụ nke ndị Juda, bụrụkwa nke ndị niile bi na Jeruselem na ndị Izrel niile, ndị bi nso na ndị bi nebe dị anya nala niile ị chụgara ha nihi omume ekwesịghị ntụkwasị obi ha mesoro gị.Jehova, ihere bụ nke anyị, bụrụkwa nke ndị eze anyị na ndị isi anyị na nna nna anyị hà, nihi na anyị emehiewo gị.Ọ bụ Jehova bụ Chineke anyị nwe ebere na mgbaghara, nihi na anyị enupụworo ya isi.Anyị erubeghịkwa isi nihe Jehova bụ Chineke anyị kwuru, ya bụ, ije ije niwu ya ndị o nyere anyị site naka ndị ohu ya bụ ndị amụma.Ndị Izrel niile emebiwokwa iwu gị, ha ahapụwo gị site nịjụ irube isi nihe i kwuru, i wee mee ka ọbụbụ ọnụ na ịṅụ iyi nke e dere niwu Mozis ohu ezi Chineke mezuo nisi anyị, nihi na anyị emehiewo Ya.O wee mezuo ihe o kwuru gaje ime anyị na ndị ikpe anyị bụ ndị kpere anyị ikpe, site nime ka oké ọdachi dakwasị anyị, nke dakwasịrị Jeruselem, bụ ụdị na-emetụbeghị nokpuru eluigwe.Dị nnọọ ka e dere ya niwu Mozis, ọdachi a dum adakwasịwo anyị, anyị emeghịkwa ka obi jụrụ Jehova bụ Chineke anyị site nịhapụ njehie anyị nakwa site nịghọta eziokwu gị.Jehova mụ anya banyere ọdachi ahụ ma mee ka ọ dakwasị anyị nikpeazụ, nihi na Jehova Chineke anyị bụ onye ezi omume nọrụ niile ọ rụrụ; ma anyị erubeghị isi nihe o kwuru.Ugbu a, Jehova bụ Chineke anyị, gị onye ji aka dị ike kpọpụta ndị gị nala Ijipt ma meere onwe gị aha dị ka ọ dị taa, anyị emehiewo, anyị emewo ajọ omume.Jehova, dị ka ọrụ ezi omume gị niile si dị, biko, ka iwe ọnụma gị na iwe ị na-eweso obodo gị bụ Jeruselem, bụ ugwu nsọ gị, dajụọ; nihi na ndị niile gbara anyị gburugburu na-akwa Jeruselem na ndị gị emo nihi mmehie anyị nakwa nihi njehie nke nna nna anyị hà.Ugbu a, Chineke anyị, biko, nụrụ ekpere ohu gị na arịrịọ ya, mee ka ebe nsọ gị nke e meworo ka ọ tọgbọrọ nefu nweta ihu ọma gị, nihi gị onwe gị, Jehova.Chineke m, biko, tọọ ntị gị nala nụrụ. Meghee anya gị hụ otú anyị si tọgbọrọ nefu, hụkwa obodo a kpọkwasịrị aha gị; nihi na ọ bụghị dị ka ezi omume anyị si dị ka anyị na-arịọ gị arịrịọ a, kama ọ bụ dị ka ebere gị si dị ukwuu.Jehova, biko, nụrụ. Jehova, biko, gbaghara. Jehova, biko, ṅaa ntị ma mee ihe. Egbula oge, nihi gị onwe gị, Chineke m, nihi na a kpọkwasịrị obodo gị na ndị gị aha gị.Mgbe m ka kpụ okwu a nọnụ ma na-ekpe ekpere, na-ekwupụta mmehie m na mmehie nke ndị m Izrel, na-arịọkwa Jehova bụ Chineke m arịrịọ ka o meere m amara banyere ugwu nsọ nke Chineke m,mgbe m ka nọ na-ekpe ekpere a, lee, onye ahụ bụ Gebriel, onye m hụrụ nọhụụ ná mmalite, ebe ike gwụchara m, bịakwutere m noge e ji enye onyinye inweta ihu ọma ná mgbede.O wee mee ka m nwee nghọta, wee sị m:Mgbe ị malitere ịrịọ arịrịọ, e ziri m ozi, mụ onwe m abịawokwa ịkọrọ gị ya, nihi na ị bụ onye a hụrụ nanya nke ukwuu. Nihi ya, chebara okwu a echiche, ghọtakwa ihe ị hụrụ.E kpebiwo na izu iri asaa ga-agabiga nisi ndị gị nakwa nisi obodo nsọ unu, iji mee ka mmebi iwu kwụsị nakwa iji kpochapụ mmehie nakwa iji kpuchie mmehie nakwa iji webata ezi omume ruo mgbe ebighị ebi nakwa iji kachie ọhụụ na onye amụma akara, nakwa iji tee Ebe Nsọ Kasị Nsọ mmanụ.Ị ga-amarakwa ma ghọta na malite mgbe e kwuru ka e mee ka Jeruselem dị otú ọ dịbu nakwa ka e wughachi ya ruo mgbe Mesaya bụ Onye Ndú ga-abịa, a ga-enwe izu asaa, nweekwa izu iri isii na abụọ. A ga-eme ka Jeruselem dị otú ọ dịbu, wughachikwa ya, ya enwee ámá na olulu, kama ọ ga-abụ noge ihe isi ike.Mgbe izu iri isii na abụọ ahụ gasịrị, a ga-ebipụ Mesaya, ya agbara aka.Ọ ga-eme ka ọgbụgba ndụ dịrị irè maka ọtụtụ ndị ruo otu izu; nọkara izu ahụ, ọ ga-eme ka àjà na onyinye inweta ihu ọma kwụsị. 